**ՀԻՄՆԱՎՈՐՈՒՄ**

**«ՀՈՂԱՏԱՐԱԾՔՆԵՐԻ ՎԱՐՁԱԿԱԼՈՒԹՅԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու որոշման նախագիծը կազմվել է ղեկավարվելով՝ Քաղաքացիական օրենսգրքի 466-րդ հոդվածով, 616-րդ հոդվածի 3-րդ մասով, «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետով, հիմք ընդունելով՝ «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» օրենքը և  Հայաստանի Հանրապետության կառավարության 2020 թվականի հունիսի 4-ի N 1023-Ն որոշումը։   
Հաշվի առնելով հողամասերի կադաստրային արժեքների փոփոխությունները, անհրաժեշտություն է առաջացել նախկինում կնքված թվով 3 հողամասերի վարձակալության պայմանագրերում կատարել փոփոխություն վարձավճարների չափերի վերաբերյալ։ Նախատեսվում է վարձակալած հողամասերի արժեքները սահմանել հողամասերի ներկայիս կադաստրային արժեքի 2 տոկոսի չափով։    
 Նախատեսվում է փոփոխության ենթարկել՝   
1. Արամուս համայնքի և «Ա. Ա. Բ ՊՐՈԵԿՏ» ՍՊԸ-ի միջև կնքված՝ 20.12.2014թ. թիվ 4599 պայմանագիրը, որի ներկայումս գործող տարեկան վարձավճարի չափը կազմում է՝ 345 724 /երեք հարյուր քառասունհինգ հազար յոթ հարյուր քսանչորս/ ՀՀ դրամ, այժմ նախատեսվում է վարձավճարի չափ սահմանել՝ 1 282 050/մեկ միլիոն երկու հարյուր ութսուներկու հազար հիսուն/ ՀՀ դրամ,   
2. Արամուս համայնքի և «Ա. Ա. Բ. ՊՐՈԵԿՏ» ՍՊԸ-ի միջև կնքված՝ 17.10.2018թ. թիվ 6723 պայմանագիրը, որի ներկայումս գործող տարեկան վարձավճարի չափը կազմում է՝ 482 000 /չորս հարյուր ութսուներկու հազար/ ՀՀ դրամ, այժմ նախատեսվում է վարձավճարի չափ սահմանել՝ 2 239 429.5/երկու միլիոն երկու հարյուր երեսուն ինը հազար չորս հարյուր քսանինն ամբողջ հինգ/ ՀՀ դրամ,   
3. Արամուս համայնքի և «Ա. Ա. Բ. ՊՐՈԵԿՏ» ՍՊԸ-ի միջև կնքված՝ 17.01.2019թ. թիվ 222 պայմանագիրը, որի ներկայումս գործող տարեկան վարձավճարի չափը կազմում է 61 000 /վաթսունմեկ հազար/ ՀՀ դրամ, այժմ նախատեսվում է վարձավճարի չափ սահմանել 282 368 /երկու հարյուր ութսուներկու հազար երեք հարյուր վաթսունութ/ ՀՀ դրամ,   
«Հողատարածքների վարձակալության պայմանագրերում փոփոխություններ կատարելու մասին» Աբովյան համայնքի ավագանու որոշման նախագծի ընդունման արդյունքում Աբովյան համայնքի բյուջեի ծախսային մասում փոփոխություններ չեն սպասվում, իսկ եկամուտները կավելանան։   
Նախագծի ընդունման արդյունքում այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**

20.04.2025թ.

ԾԱՆՈՒՑՈՒՄ

Ղեկավարվելով «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» օրենքով և Հայաստանի Հանրապետության կառավարության 2020 թվականի հունիսի 4-ի N 1023-Ն որոշմամբ, հիմք ընդունելով համայնքի և Ձեր միջև կնքված վարձակալության 06.10.2021թ թիվ 7797 պայմանագիրը առաջարկում եմ պայմանագրում կատարել փոփոխություն, այն է՝ վարձակալած հողամասի արժեքը սահմանել հողամասի ներկայիս կադաստրային արժեքի 2 տոկոսի չափով՝ այն է՝ 1 129 624.32 ՀՀ դրամ նախկին 1 511 500-ի փոխարեն։     
Միաժամանակ խնդրում եմ 15-օրյա ժամկետում հայտնել Ձեր դիրքորոշումը առաջարկության կապակցությամբ, հակառակ դեպքում պայմանագիրը ՀՀ օրենսդրությամբ սահմանված կարգով վաղաժամկետ կդադարեցվի։

ԱԲՈՎՅԱՆ ՀԱՄԱՅՆՔ

Ղեկավարվելով «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» օրենքով և Հայաստանի Հանրապետության կառավարության 2020 թվականի հունիսի 4-ի N 1023-Ն որոշմամբ, հիմք ընդունելով համայնքի և Ձեր միջև կնքված վարձակալության 06.10.2021թ թիվ 7797 պայմանագիրը առաջարկում եմ պայմանագրում կատարել փոփոխություն, այն է՝ վարձակալած հողամասի արժեքը սահմանել հողամասի ներկայիս կադաստրային արժեքի 2 տոկոսի չափով՝ այն է՝ 1 129 624.32 ՀՀ դրամ նախկին 1 511 500-ի փոխարեն։     
Միաժամանակ խնդրում եմ 15-օրյա ժամկետում հայտնել Ձեր դիրքորոշումը առաջարկության կապակցությամբ, հակառակ դեպքում պայմանագիրը ՀՀօրենսդրությամբ սահմանված կարգով վաղաժամկետ կդադարեցվի։